google/wiki40b huggingface dataset:
उत्तर कोरिया

जापानी आधिपत्य (1910-1945)

सन् १९०५ में रुसो-जापान युद्ध के बाद जापान द्वारा कब्जा किए जाने के पहले प्रायद्वीप पर कोरियाई साम्राज्य का शासन था। सन् १९४५ में द्वितीय विश्व युद्ध की समाप्ति के बाद यह सोवियत संघ और अमेरिका के कब्जे वाले क्षेत्रों में बांटा दिया गया। उत्तर कोरिया ने संयुक्त राष्ट्र संघ की पर्यवेक्षण में सन् १९४८ में दक्षिण में हुए चुनाव में भाग लेने से इंकार कर दिया, जिसके परिणामस्वरूप दो कब्जे वाले क्षेत्रों में अलग कोरियाई सरकारों का गठन हुआ। उत्तर और दक्षिण कोरिया दोनों ही पूरे प्रायद्वीप पर संप्रभुता का दावा किया, जिसकी परिणति सन् १९५० में कोरियाई युद्ध के रूप में हुई। सन् 1953 में हुए युद्धविराम के बाद लड़ाई तो खत्म हो गई, लेकिन दोनों देश अभी भी आधिकारिक रूप से युद्धरत हैं, क्योंकि शांतिसंधि पर कभी हस्ताक्षर नहीं किए गए। दोनों देशों को सन् १९९१ में संयुक्त राष्ट्र में स्वीकार किया गया। २६ मई २००९ में उत्तर कोरिया ने एकतरफा युद्धविराम वापस ले लिया।

सोवियत आधिपत्य और कोरिया का विभाजन (1945–1950)

1945 में जब दूसरा विश्व युद्ध समाप्त हुआ तो, कोरियाई प्रायद्वीप को 38वीं समानांतर रेखा से दो क्षेत्रों में विभाजित कर दिया गया, जिसके उत्तरी क्षेत्र में सोवियत संघ का और दक्षिणी हिस्से पर संयुक्त राज्य अमेरिका का कब्जा रहा। विभाजन रेखा हेतु दो अमेरिकी अधिकारियों, डीन रस्क और चार्ल्स बोनेस्टेल को काम सौंपा गया, उन्होंने  देश को लगभग आधे-आधे भाग में विभाजित किया था लेकिन राजधानी सियोल को अमेरिकी नियंत्रण के तहत रखा था। फिर भी, विभाजन तुरंत सोवियत संघ द्वारा स्वीकार किया गया। 
सोवियत जनरल तेरेन्ति शैतकोव ने 1945 में सोवियत नागरिक प्राधिकरण की स्थापना की सिफारिश की, और उत्तर कोरिया के लिए फरवरी 1946 में स्थापित अस्थायी पीपल्स कमेटी के अध्यक्ष के रूप में किम इल-सुंग का समर्थन किया। अस्थायी सरकार के दौरान, शैतकोव की मुख्य उपलब्धि, व्यापक भूमि सुधार कार्यक्रम रही जिसने उत्तरी कोरिया की जमींदारी प्रणाली को समाप्त कर दिया। वहाँ के जमींदार और जापानी सहयोगी दक्षिण की और भाग खड़े हुए। शैतकोव ने वहाँ के कई प्रमुख उद्योगों को राष्ट्रीयकृत कर दिया और कोरिया के भविष्य पर बातचीत करने के लिए मास्को और सियोल में सोवियत प्रतिनिधिमंडल का नेतृत्व भी किया। 9 सितंबर 1948 में डेमोक्रेटिक पीपल्स रिपब्लिक ऑफ कोरिया को स्थापित किया गया। शैतकोव पहले सोवियत राजदूत के रूप में रहे, जबकि किम इल-शुंग को इसका प्रमुख बनया गया।
1948 में सोवियत सेना उत्तरी कोरिया से वापस लौट गई और 1949 में अमेरिकी सेना दक्षिण कोरिया से हट गई। राजदूत शैतकोव को संदेह था की दक्षिण की कम्युनिस्ट विरोधी सरकार, उत्तर पर आक्रमण करने की योजना बना रही हैं, वही वे समाजवाद के तहत कोरियाई प्रायद्वीप के एकीकरण की किम के लक्ष्य के प्रति सहानुभूति रखते थे। दोनों ने दक्षिण पर पहले हमले करने के लिए जोसेफ स्टालिन को मनाने में सफल रहे, जो आगे चल कर कोरियाई युद्ध के रूप में हुआ।

युद्ध के बाद की स्थिति

YUDH KE BAAD SITUATION AB ACCHI HAI AUR DONO DESH KE LOG AARAM SE KHELTE KUDTE HAI.BACHCHE BHI KHUSH HAI BAHAR GARDEN ME KHELTE REHTE HAI.AAPAS ME JHAGDATE NHI HAI AARAM SE KHELE KUDE BADHIYA HAI FILHAL TO FER AAGE KUCH KAHA NHI JA SKTA
झाझड़िया

झाझड़िया एक जाट गोत्र है।
निर्वाचन आयोग

निर्वाचन आयोग या चुनाव आयोग एक निकाय अथवा संस्था होती है, जिसपर चुनाव प्रक्रियाओं के कार्यान्वयन की निगरानी रखने का प्रभार होता है। इस निकाय के लिये उपयोग किये जाने वाली सटीक शब्दावली, देश दर देश भिन्न हो सकता है, इनमें चुनाव आयोग, केंद्रीय चुनाव आयोग, चुनावी शाखा या चुनावी अदालत जैसे शब्द शामिल हैं। उसकी संरचना के अनुसार, चुनाव आयोग को स्वतंत्र, मिश्रित, न्यायिक या सरकारी की भेदों में वर्गीकृत किया जा सकता है। साथ ही उनपर चुनावी सीमा परिसीमन की जिम्मेदार भी हो सकती है। किसी संघत्व में प्रत्येक उप-राष्ट्रीय इकाई(अथवा प्रदेश) के लिए ऐसी अलग निकाय हो सकती है।
चारामा

चारामा कांकेर जिले का एक विकासखंड है। महानदी यहाँ से होकर गुज़रती है।
गैसत्राण

गैसत्राण या 'गैस प्रच्छादक' (gas mask) उस आवरण को कहते हैं जिसे चेहरे पर धारण करने से वायु में मिश्रित विषैली गैसों एवं अन्य प्रदूषकों से रक्षा होती है। गैसत्राण नाक और मुख को ढक लेता है और वाह्य वायु को नाक/मुह में घुसने नहीं देता। इसमें आँख व चेहरे के अन्य कोमल ऊतकों को ढकने की व्यवस्था भी हो सकती है।

परिचय

प्रथम विश्वयुद्ध (सन्‌ 1914-1919) में शत्रुओं पर विजय प्राप्त करने के लिये पहले पहल युद्ध गैसों का उपयोग हुआ था और युद्ध गैस के संघातिक प्रभाव से बचने के लिये पहले पहल युद्ध में गैसत्राण का उपयोग हुआ। उस समय का गैसत्राण बड़ा भद्दा होता था। यह त्राण मुख पर रखा जाता था। उसमें एक नली होती थी जो एक कनस्टर से जोड़ी रहती थी। यह कनस्टर गले में सामने लटका रहता था। कनस्टर में लकड़ी का कोयला रखा रहता था, जिसमें पारित होकर शुद्ध वायु नाक में जाती थी। विषैली गैस कोयले में अवशोषित हो जाती थी। इस गैसत्राण से सैनिकों को लड़ने में बहुत असुविधाएँ होती थीं। द्वितीय विश्वयुद्ध में गैसत्राण बहुत उन्नत किस्म का बना। यह पर्याप्त हल्का था और कनस्टर शरीर के पार्श्व में लटका रहता था, जिससे युद्ध करने में अड़चन कम होती थी। पीछे इसमें और भी सुधार हुआ। अब ऐसे त्राण बने जिनकी तौल तीन पौंड से भी कम थी। कनस्टर अब सीधे त्राण से जुड़ा रहता। इससे भद्दी लंबी नली की आवश्यकता नहीं रही। छनी हुई शुद्ध वायु ऊपर से आती है और आँख पर लगे चश्मों को बिना धुँधला किए नाक के छिद्रों में प्रविष्ट होती है। कनस्टर में भरने के लिये अब कोयले के साथ सोडा चूना भी प्रयुक्त होता है। यदि युद्धक्षेत्र की वायु में सूक्ष्म ठोस कण बिखरे हों तो उनको दूर करने के लिये त्राण के वायुमार्ग में फेल्ट के गद्दे रखे रहते हैं, जिनमें ठोस कण छन जाते हैं।
गैसत्राण का उपयोग अब केवल युद्ध में ही नहीं होता, वरन्‌ खान और रासायनिक संयंत्रों में, जहाँ हानिकारक गैसें और धुएँ बनते हैं, इनका उपयोग काम करनेवालों और आग बुझानेवाले व्यक्तियों के लिये भी किया जाता है।
नोकिया २११५i

नोकिया २११५i, नोकिया द्वारा बनाया गया एक मोबाइल फ़ोन उपकरण है। इसे सन २००५ में बाज़ार में उपलब्ध कराया गया। यह जीएसएम तकनीक पर कार्य करता है। यह नोकिया २००० बैसिक श्रृंखला का केंडीबार बनावट वाला व मोनोक्रोम रंग स्क्रीन लगा उत्पाद है।
प्रासंगिक

प्रासंगिक, माध्यमक सम्प्रदाय का एक उपसम्प्रदाय है।
१११७ ईसा पूर्व

१११७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १११७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
स्वतन्त्र ओलम्पिक खिलाड़ी

स्वतन्त्र ओलम्पिक खिलाड़ी ओलम्पिक खेलों में भाग लेने वाले वो खिलाड़ी हैं जो किसी भी देश की ओर से नहीं खेलते बल्कि स्वतन्त्र रूप से इन खेलों में भाग लेते हैं। ऐसा कई कारणों से हो सकता है जैसे किसी देश की राष्ट्रीय ओलम्पिक समिति, अन्तर्राष्ट्रीय ओलम्पिक समिति द्वारा मान्यता प्राप्त ना हों या खेलों के दौरान उसकी मान्यता रद्द कर दी गई हो या फिर किसी अन्य कारण से किसी देश के खिलाड़ी अपने राष्ट्रीय ध्वज तले खेलों में भागीदारी ना कर सकें।
इन स्वतन्त्र ओलम्पिक खिलाड़ियों की टीम का नामकरण और राष्ट्रीय कोड निर्धारण समनुरूप नहीं रहा है।
एक चाबी है पड़ोस में

एक चाबी है पड़ोस में भारतीय हिन्दी धारावाहिक है, जिसका प्रसारण स्टार प्लस पर 25 नवम्बर 2006 से 30 मई 2008 तक हुआ था। इसमें मुख्य किरदार में वरुण बडोला और सुहासी धामी हैं।

कहानी

इसकी कहानी इलाहाबाद के एक छोटे से मोहल्ले के लोगों के बीच घूमते रहती है, जिसमें दिखाया जाता है कि वे लोग किस प्रकार अपने हर दिन की जिंदगी जीते हैं।
आधुनिक चीन

युद्ध कला में मध्य एशियाई देशों से आगे निकल जाने के कारण चीन ने मध्य एशिया पर अपना प्रभुत्व जमा लिया, पर साथ ही साथ वह यूरोपीय शक्तियों के समक्ष कमजोर पड़ने लगा। चीन शेष विश्व के प्रति सतर्क हुआ और उसने यूरोपीय देशो के साथ व्यापार का रास्ता खोल दिया। ब्रिटिश भारत तथा जापान के साथ हुए युद्धों तथा गृहयुद्धो ने क्विंग राजवंश को कमजोर कर डाला। अंततः 1912 में चीन में गणतंत्र की स्थापना हुई।
लेड जिरकोनियम टायटानेट

लेड जिरकोनियम टायटानेट एक अकार्बनिक यौगिक है।
सिलेट सदर उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। सिलेट विभाग में, जनसांख्यिकीक रूप से, इस्लाम के अनुयाई, आबादी के औसतन करीब ८८% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिती

सिलेट सदर उपजिला बांग्लादेश के पूर्वी सीमान्त में स्थित, सिलेट विभाग के सिलेट जिले में स्थित है।
अनीता राकेश

एक हिन्दी साहित्यकार।
मानस नदी

भूगोल

मानस नदी पूर्वी भूटान और पूर्वोत्तर भारत के 41,350 वर्ग किलोमीटर (15,970 वर्ग मील) को हटा देती है। भौगोलिक निर्देशांक 26.217 डिग्री एन 90.633 डिग्री ई है अरुणाचल प्रदेश के उत्तर-पश्चिमी कोने में बूमला पास में भारत में प्रवेश करने से पहले दक्षिणी तिब्बत में नदी के मुख्य तने का एक हिस्सा माना जाता है।

जल विज्ञान

मुख्य हिमालयी सीमा के साथ 7,500 मीटर (24,600 फीट) पर महान हिमालयी शिखर तक भारतीय सीमा के करीब 100 मीटर (330 फीट) की ऊंचाई से 140 किलोमीटर (87 मील) की ऊंचाई के भीतर बढ़ोतरी पूरी तरह की पहाड़ियां शामिल है| पहाड़ियां जल परिवहन का हिस्सा भी है|

जलवायु

दक्षिण में ठंड और शुष्क स्थितियों में दक्षिण में गर्म और आर्द्र स्थितियों से लेकर जलवायु बहुत ही विविध है। मई से अक्टूबर तक, दक्षिण-पश्चिम मानसून में भारी वर्षा होती है- दक्षिणी भाग में 4,000 मिलीमीटर (160 इंच) से अधिक - और सर्दी में एक शुष्क शुष्क मौसम होता है। आगे उत्तर, जून-अगस्त के दौरान दर्ज 600 से 700 मिलीमीटर (24 से 28 इंच) के क्रम में वर्षा आमतौर पर कम होती है| मानसून और सूखे महीनों में अधिकतम और न्यूनतम नदी प्रवाह के बीच का अंतर 20 गुना है। ब्रह्मपुत्र की सबसे बड़ी नदी मानस नदी में 7,641 घन मीटर का अधिकतम निर्वहन दर्ज किया गया है और ब्रह्मपुत्र के कुल प्रवाह का 5.48% योगदान देता है। ब्रह्मपुत्र के साथ इसके संगम तक इसकी कुल लंबाई 375 किलोमीटर (233 मील) (पहाड़ियों में 270 किलोमीटर (170 मील) और मैदानी इलाकों में संतुलन है) और 4,500 मीटर (14,800 फीट) की ऊंचाई पर बढ़ी है। इसमें 41,350 वर्ग किलोमीटर (15, 970 वर्ग मील) का कुल पकड़ क्षेत्र है, जिसमें से 85.9% पहाड़ियों और मैदानी इलाकों में है।

नदी विकास विकल्प

असम के कोकराझार शहर में मानस घाटी में एक ब्रह्मा मंदिर मनस नदी पर अतीत में योजनाबद्ध विकास परियोजनाओं में से एक ने ब्रह्मपुत्र नदी में बाढ़ नियंत्रण और भारत-भूटान सीमा पर नदी पर बांध बांधकर गंगा नदी प्रणाली में प्रवाह की वृद्धि की कल्पना करता है।
फाइव नाइट्स एट फ्रेडीज़

फाइव नाइट्स एट फ्रेडीज़ एक मीडिया फ्रैंचाइज़ है जो माइक्रोसॉफ्ट विंडोज, आईओएस और एंड्रॉइड के लिए स्कॉट कौथॉन द्वारा डिज़ाइन, विकसित और प्रकाशित की गई एक इंडी वीडियो गेम सीरीज़ के ऊपर आधारित है।
यह सीरीज एक काल्पनिक रेस्टुरेंट की कहानी पर केंद्रित है, जिसका नाम है फ्रेडी फज़बियर पिज्जा।  पहले तीन गेम्स में खिलाड़ी को एक चौकीदार के रूप में रात में काम करना पड़ता है, जिसमें उन्हें कई चीज़ों का उपयोग करना है, और खासकर सिक्योरिटी कैमरे की जांच करकर एनिमेट्रोनिक पात्रों के खिलाफ जीवित रहना है। यह एनिमेट्रोनिक पात्र रात में ज़िंदा और खून के प्यासे बन जाते हैं। चौथा गेम, अपने पूर्ववर्तियों से अलग गेमप्ले का उपयोग करता है। यह गेम एक बच्चे के घर में घटित होता है जिसमें खिलाड़ी को दरवाजे बंद करके डरावने एनिमेट्रोनिक्स से दूर भागकर अपने आप को बचाना पड़ता है। पांचवां गेम फ्रेडी फज़बियर पिज्जा की सहयोगी संस्था के एक रखरखाव सुविधा में होता है। खिलाड़ी रात में काम करने वाला चौकीदार के बजाए एक टेक्निशॅन है, जो हर रात खेल में सुनाई गई एआई आवाज द्वारा बताए गए अलग-अलग कार्यों को करता है। छठे गेम में, खिलाड़ी पिज़्ज़ेरिया के मालिक के रूप में कार्य करता है और पिछले खेलों के जैसे ही खेलता है।
यह सीरीज ने रिलीज होने के बाद बड़े पैमाने पर लोकप्रियता प्राप्त किया है। दो उपन्यास अनुकूलन, फाइव नाइट्स एट फ्रेडीज़ : द सिल्वर आईज और फाइव नाइट्स एट फ्रेडीज़ : द ट्विस्टेड वंस,17 दिसंबर, 2015 और 27 जून, 2017 को रिलीज़ किए गए थे। सीरीज के लिए एक मार्गदर्शन पुस्तक, फाइव नाइट्स एट फ्रेडीज़ : द फ्रेडी फाइल्स , 29 अगस्त, 2017 को रिलीज हुई थी, जिसमें फाइव नाइट्स एट फ्रेडीज़ नामक एक गतिविधि पुस्तक के साथ 26 दिसंबर, 2017 को रिलीज़ किया गया था। एक फिल्म भी बनाई जा रही है, और तीसरा उपन्यास जून 2018 में प्रकाशित किया जाएगा।
प्रौद्योगिकीय नियतत्ववाद

प्रौद्योगिक नियतत्ववाद (Technological determinism) एक प्रौद्योगिकी सम्बन्धी  सिद्धान्त है जिसकी मान्यता यह है कि किसी समाज के पास मौजूद प्रौद्योगिकी, उस समाज के सामाजिक संरचना एवं सांस्कृतिक मूल्यों के विकास को निर्धारित करता है। प्रौद्योगिकीय नियतत्ववाद यह समझने की कोशिश करता है कि मानव के कार्यों एवं उसके विचारों को प्रौद्योगिकी ने किस प्रकार प्रभावित किया है। प्रौद्योगिकी में परिवर्तन, समाज में परिवर्तन का प्रमुख कारक है।
प्राचीन कन्नड

प्राचीन कन्नड या हळॆगन्नड (कन्नड: ಹಳೆಗನ್ನಡ) से आशय उस कन्नड भाषा से है जो पूर्वदा गन्नड से परिवर्तित होकर बनी। यह परिवर्तन बनवासी के कदम्ब साम्राज्य (345−525 ई) के समय हुआ।
वासिला, अलास्का

वासिला (अंग्रेज़ी: Wasilla) संयुक्त राज्य अमेरिका के अलास्का राज्य में स्थित एक छोटा कस्बा है। यह अलास्का का छठा सबसे बड़ा नगर है। अलास्का के सबसे बड़े नगर एंकोरेज से इसकी दूरी लगभग 69 किमी है। 2010 की अमेरिका की जनगणना के अनुसार यहाँ की कुल जनसंख्या 7,831 है। वासिला का क्षेत्रफल 32.1 वर्ग किमी है जिसमें से 30.3 वर्ग किमी भूमिक्षेत्र और 1.8 वर्ग किमी जलक्षेत्र है। यहाँ का जनसंख्या घनत्व (2010 में) 258.4/किमी² है।
बर्ट कॉटल यहाँ के वर्तमान (जुलाई 2015 में) महापौर हैं।

सरकार

वासिला नगर परिषद इस नगर की विधायिका है। यह कानून बनाती है और नीतियाँ निर्धारित करती है, सम्पत्ति कर की दर तय करती है, और नागरिक सेवाओं के लिए व्ययिका और धन को स्वीकृति देती है। इसमें छह सदस्य होते हैं, जो मुक्त रूप से वासिला के निवासियों द्वारा तीन वर्षों की अवधि के लिए चुने जाते हैं। महापौर का चुनाव अलग से किया जाता है। यदि किसी भी महापौर प्रत्याशी को कुल डाले गए मतों में से 40% से कम प्राप्त होते हैं तो एक चुनाव और कराया जाता है।
२०६२ ईसा पूर्व

२०६२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २०६२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
केटामाइन

केटामाइन वर्ल्ड हेल्थ आर्गेनाइजेशन द्वारा जारी की गयी एक महत्वपूर्ण दवा है।
देवदूत

देवदूत (अंग्रेज़ी : एंजल Angel, अरबी : मलाक ملاك, फ़ारसी : फ़रिश्ता فرشته) एक परालौकिक आकृति होती है, जिसे ईशदूत (देवदूत) कहा जा सकता है। इब्राहीमी धर्मों (ईसाई धर्म, इस्लाम धर्म, यहूदी धर्म) में देवदूत को परमेश्वर का संदेशवाहक समझा जाता है, जो ईश्वर का गुणगान करते हैं और मनुष्यों तक उसका सन्देश पहुँचाते हैं।
फ़तह

फ़तह फिलिस्तान का एक दल है। इस के प्रमुख प्रतिद्वंदी हमास है।
मकबूल (2003 फ़िल्म)

संक्षेप

मक़बूल भारतीय फ़िल्मकार विशाल भारद्वाज द्वारा बनाई गई हिंदी फिल्म है, जो शेक्सपियर के मशहूर नाटक 'मेकबेथ' का आधुनिक भारतीय सिनेमाई संस्करण है।
बानूछापर

बानूछापर बिहार राज्य के पश्चिमी चम्पारण जिले के बेतिया प्रखण्ड का एक पंचायत है। यह बेतिया जिला मुख्यालय से बिल्कुल सटा है। बेतिया स्टेशन बानूछापर पंचायत मे ही आता है। यहाँ के लोग जिले के अन्य पंचायतो के लोगो से काफी सुविधा सम्पन्न हैं।
अरकंसास नदी

अरकंसास नदी संयुक्त राज्य अमेरिका की प्रमुख नदी है।
भजन नगर

भजन नगर एक गांव छोटा सा है जो भारतीय राज्य राजस्थान तथा जोधपुर ज़िले के फलोदी तहसील में स्थित है।
भजन नगर गांव के ज्यादातर लोग खेती पर निर्भर करते है इस कारण रोजगार का साधन ही यही है।
२०११ की भारतीय राष्ट्रीय जनगणना के अनुसार गांव की जनसंख्या १३२८  है।
प्रकाशानुपात

अपने ऊपर पड़ने वाले किसी सतह के प्रकाश या अन्य विद्युतचुंबकीय विकिरण (इलेक्ट्रोमैग्नेटिक रेडिएशन) को प्रतिबिंबित करने की शक्ति की माप को प्रकाशानुपात (Albedo / ऐल्बीडो ) या धवलता कहते हैं। अगर कोई वस्तु अपने ऊपर पड़ने वाले प्रकाश को पूरी तरह वापस चमका देती है तो उसका ऐल्बीडो १.० या प्रतिशत में १००% कहा जाता है। खगोलशास्त्र में अक्सर खगोलीय वस्तुओं का एल्बीडो जाँचा जाता है। पृथ्वी का ऐल्बीडो ३० से ३५% के बीच में है। पृथ्वी के वायुमंडल के बादल बहुत रोशनी वापस चमका देते हैं। अगर बादल न होते तो पृथ्वी का ऐल्बीडो कम होता।

भिन्न पदार्थों का ऐल्बीडो

नयी गिरी बर्फ़ का ऐल्बीडो बहुत ऊँचा होता है (लगभग ०.९ यानि ९०%) जबकि कोयले का ऐल्बीडो सिर्फ़ ०.०४ (यानि ४%) होता है।

शब्द की उत्पत्ति

ऐल्बीडो शब्द को अंग्रेज़ी में "albedo" लिखा जाता है। इसका मूल लातिनी भाषा का "ऐल्बुस" (albus) शब्द है, जिसका अर्थ "सफ़ेद" है।
यास्मीना अली (अभिनेत्री)

प्रारंभिक जीवन और पृष्ठभूमि

अफगानिस्तान में जन्मीं यास्मीना जब 9 साल की थीं तभी देश छोड़कर ब्रिटेन पहुंच गई थीं। पॉर्न इंडस्ट्री में आने के लिए उन्हें अपने इस्लाम धर्म को छोड़ना पड़ा।

करियर

यास्मीना के पॉर्न स्टार बनने में उसके नास्तिक यहूदी पति ने भी उसकी मदद की। यास्मीना का पति डेविड कोहेन प्रोफेशनल न्यूड फोटोग्राफर था। उसने अपने पति से अपनी तस्वीरें खिंचवाईं। इसके बाद इन तस्वीरों को कई पॉर्न कंपनियों में भेजा और वह पॉर्न स्टार बन गई।
नागेश्वर मंदिर, द्वारका

कथा

इस ज्योतिर्लिंग के संबंध में पुराणों यह कथा वर्णित है-
सुप्रिय नामक एक बड़ा धर्मात्मा और सदाचारी वैश्य था। वह भगवान्‌ शिव का अनन्य भक्त था। वह निरन्तर उनकी आराधना, पूजन और ध्यान में तल्लीन रहता था। अपने सारे कार्य वह भगवान्‌ शिव को अर्पित करके करता था। मन, वचन, कर्म से वह पूर्णतः शिवार्चन में ही तल्लीन रहता था। उसकी इस शिव भक्ति से दारुक नामक एक राक्षस बहुत क्रुद्व रहता था 
उसे भगवान्‌ शिव की यह पूजा किसी प्रकार भी अच्छी नहीं लगती थी। वह निरन्तर इस बात का प्रयत्न किया करता था कि उस सुप्रिय की पूजा-अर्चना में विघ्न पहुँचे। एक बार सुप्रिय नौका पर सवार होकर कहीं जा रहा था। उस दुष्ट राक्षस दारुक ने यह उपयुक्त अवसर देखकर नौका पर आक्रमण कर दिया। उसने नौका में सवार सभी यात्रियों को पकड़कर अपनी राजधानी में ले जाकर कैद कर लिया। सुप्रिय कारागार में भी अपने नित्यनियम के अनुसार भगवान्‌ शिव की पूजा-आराधना करने लगा।
अन्य बंदी यात्रियों को भी वह शिव भक्ति की प्रेरणा देने लगा। दारुक ने जब अपने सेवकों से सुप्रिय के विषय में यह समाचार सुना तब वह अत्यन्त क्रुद्ध होकर उस कारागर में आ पहुँचा। सुप्रिय उस समय भगवान्‌ शिव के चरणों में ध्यान लगाए हुए दोनों आँखें बंद किए बैठा था। उस राक्षस ने उसकी यह मुद्रा देखकर अत्यन्त भीषण स्वर में उसे डाँटते हुए कहा- 'अरे दुष्ट वैश्य! तू आँखें बंद कर इस समय यहाँ कौन- से उपद्रव और षड्यन्त्र करने की बातें सोच रहा है?' उसके यह कहने पर भी धर्मात्मा शिवभक्त सुप्रिय की समाधि भंग नहीं हुई। अब तो वह दारुक राक्षस क्रोध से एकदम पागल हो उठा। उसने तत्काल अपने अनुचरों को सुप्रिय तथा अन्य सभी बंदियों को मार डालने का आदेश दे दिया। सुप्रिय उसके इस आदेश से जरा भी विचलित और भयभीत नहीं हुआ।
वह एकाग्र मन से अपनी और अन्य बंदियों की मुक्ति के लिए भगवान्‌ शिव से प्रार्थना करने लगा। उसे यह पूर्ण विश्वास था कि मेरे आराध्य भगवान्‌ शिवजी इस विपत्ति से मुझे अवश्य ही छुटकारा दिलाएँगे। उसकी प्रार्थना सुनकर भगवान्‌ शंकरजी तत्क्षण उस कारागार में एक ऊँचे स्थान में एक चमकते हुए सिंहासन पर स्थित होकर ज्योतिर्लिंग के रूप में प्रकट हो गए।
उन्होंने इस प्रकार सुप्रिय को दर्शन देकर उसे अपना पाशुपत-अस्त्र भी प्रदान किया। इस अस्त्र से राक्षस दारुक तथा उसके सहायक का वध करके सुप्रिय शिवधाम को चला गया। भगवान्‌ शिव के आदेशानुसार ही इस ज्योतिर्लिंग का नाम नागेश्वर पड़ा।
नफ़्ल नमाज़

इस्लाम में, नफ़्ल नमाज़ (अरबी: صلاة نفل‎,सलात-अल-नफ़्ल ) या कर्त्तव्यातिक्ति नमाज़ (आवश्यकता से अधिक)  एक प्रकार की ऐच्छिक नमाज़ है।
बांग्लादेश का प्रशासनिक भूगोल

प्रशासनिक ढाँचा

बांग्लादेश की सर्वोच्च प्रशासनिक संसथान बांग्लादेश की केन्द्रीय सरकार है, जिसका मूलासन राजधानी ढाका है। बांग्लादेश को कुल ६४ जिलों में विभाजित किया गया है, जिन्हें, प्रशासनिक कारणों हेतु कुल ८ प्रशासनिक अंचलों में संयोजित किया गया है, जिन्हें विभाग कहा जाता है। प्रत्येक विभाग के अंतर्गत अधिक्तम् १३ (ढाका विभाग) और न्यूनतम् ४ (सिलेट विभाग) ज़िले आते हैं। इन विभागों का नाम, संभंधित विभागीय मुख्यालय के नाम पर रखा जाता है।
प्रत्येक जिलों को कई उपजिलों में विभाजित किया गया है। प्रत्येक जिले में औसतन ८ से १५ उपजिले होते हैं, जबकि न्यूनतम ४ और अधिक्तम् २२ उपजिले हैं। इन उपजिलों को पूर्वतः "थाना" कहा जाता था। इन तमाम उपजिलों में अनेक यूनियन परिषद् तथा नगर पालिकाएँ होते हैं। यूनियन परिषद् केवल ग्रामीण क्षेत्रों में होते है(इनकी तुलना भारत में ग्राम पंचायतों से की जा सकती है), जबकि कस्बों और नगरीय व उपनगरीय क्षेत्रों में नगर पालिकाएँ होती हैं। इनके अलावा, महानगरों में नगर निगम होते हैं, जिनपर, नगर पालिकाओं से कुछ अतिरिक्त अधिकार निहित होते हैं। इन सारे स्थानीय निकायों को संबंधित निर्वाचित अधिकारीयों के दिशानिर्देशों द्वारा चलाया जाता है।
अंकुरित भूरा चावल

अंकुरित भूरा चावल (Korean: 발아현미 (hangul), 發芽玄米 (hanja), Bala hyeonmi, Japanese: 発芽玄米 (hatsuga genmai)) वह भूरा चावल है जो अंकुरित धान से बनाया जाता है। इसमें पोषक तत्त्वों की अधिकता होती है, विशेष रूप से गामा अमीनोब्यूटिरिक अम्ल।
फ्रैडरिक बास्तियात

फ्रैडरिक बास्तियात (30 जून 1801 (बेयोन, फ्रांस) – 24 दिसम्बर 1850) उदारवादी आर्थिक चिंतक और विचारक।

परिचय

फ्रेडरिक बास्तियात का जन्म 1801 में बेयोन में हुआ था और 1850 में रोम में उनका निधन हुआ था। जब वे नौ साल के थे, उनके माता-पिता का निधन हुआ। तत्पश्चात उनके भव्य माता-पिता ने उनका पालन-पोसन किया। उनका परिवार एक छोटे से कस्बे मुग्रोन से ताल्लुक रखता था, जहां उन्होंने अपनी जिंदगी का अधिकांश हिस्सा गुजारा और जहां पर उनकी एक प्रतिमा भी स्थापित है। मुग्रोन, बेयोन के उत्तर-पूर्व में एक फ्रांसीसी हिस्से 'लेस लेंडेस' (Les Landes) में स्थित है। उन्होंने अपनी जिंदगी का बाद का हिस्सा पेरिस में 'लेस जर्नल डेस इकानॉमिस्तेस' (Le Journal des Economistes) के संपादक और 1848 में संसद सदस्य के तौर पर गुजारा।
एक अर्थशास्त्री के तौर पर उन्हें सुस्पष्ट दिमाग और विरोधियों को उखाड़ देने वाली व्यंग्यात्मक शैली हासिल थी। उन्होंने अपने वक्त में आर्थिक विज्ञान को उपभोक्ताओं, यानी लोगों की सोच के आधार पर विकसित करके एक नई दिशा दी थी। वह लेन-देन और निजी पसंद की आजादी के मुखर और कभी न थकने वाले जांबाज थे, जो कारोबार में किसी भी तरह की बाधा या अनुदान के सख्त खिलाफ थे। आज 150 साल बाद भी उनके द्वारा किए गए काम की ताजगी और औचित्य बरकरार है। संस्थाओं और समाजों के गठन को लेकर उनकी कई भविष्यवाणियां खरी साबित हुई हैं।
एक दार्शनिक के तौर पर, वे आधुनिक काल के कई उदारवादियों के पूर्वजों की तरह थे, उन्होंने व्यक्तिगत आजादी और जवाबदेही पर कई आधारभूत नीतियां तैयार कर दी थीं।
एक स्थानीय जज, के तौर पर वे कुशलता और समानता के अग्रदूत थे।
एक राजनीतिज्ञ के तौर पर, वे सरकार के छोटे आकार के पक्षधर थे और जनता की जेब से बढ़ते अनवरत खर्चों के खिलाफ लड़ते रहते थे। उन्होंने उपनिवेशवाद के विस्तार और गुलामी प्रथा की भी मुखर आलोचना की थी। वे सत्ता के विकेंद्रीकरण, सांसद रहते मंत्री बनने और संसद में सरकारी अधिकारियों की संख्या को सीमित करने के पक्षधर थे। वह राजनीति में महिलाओं की ज्यादा भागीदारी के भी पक्षधर थे।
प्रकृति (दर्शन)

दर्शन में, प्रकृति के दो अर्थ होते हैं। पहला, इसका सन्दर्भ उन सारी चीजों के समुच्चय से हैं जो प्राकृतिक हैं, या प्रकृति के विधि के अनुसार सामान्य रूप से काम करते हैं। दूसरी तरफ़, इसका सन्दर्भ वैयक्तिक चीजों के आवश्यक गुणों और कारणों से हैं।
मेयर टेरिनम चतुष्कोण

मेयर टेरिनम चतुष्कोण (Mare Tyrrhenum quadrangle), संयुक्त राज्य भूगर्भ सर्वेक्षण (यूएसजीएस), खगोलभूविज्ञान अनुसंधान कार्यक्रम द्वारा इस्तेमाल के लिए मंगल ग्रह की 30 चतुष्कोणिय नक्शों की श्रृंखला में से एक है। मेयर टेरिनम चतुष्कोण को MC-22 (मार्स चार्ट-22) के रूप में भी जाना जाता है।
राष्ट्रीय श्रम आयोग

राष्ट्रीय श्रम आयोग (National Commission on Labour) भारत की एक संविधिक संस्था है जो श्रम कानूनों में संशोधन प्रस्तावित करती है।

द्वितीय राष्ट्रीय श्रम आयोग

द्वितीय राष्ट्रीय श्रम आयेग भारत सरकार ने 15 अक्टूबर, 1999 को गठित किया। श्री रवीन्द्र वर्मा को इसका अध्यक्ष नियुक्त किया गया।
सरोजिनी नायडू मेडिकल कॉलेज

सरोजिनी नायडू मेडिकल कॉलेज उत्तर प्रदेश के आगरा जिले में स्थित मेडिकल कॉलेज है।
बादल संघनन नाभिक

बादल संघनन नाभिक या संघनन का नाभिक (अंग्रेजी: Cloud condensation nuclei) [या मेघांकुर(मेघ के अंकुर)] वो छोटे कण (आमतौर पर 0.2 μm या बादल की बूदों के आकार का 1/100 वां भाग) होते हैं जिन पर, बादल की छोटी बूंदें आपस में जुड़कर एक बड़ी बूंद का निर्माण करती हैं। जल को वाष्प से द्रव अवस्था प्राप्त करने के लिए एक गैर-गैस सतह की आवश्यकता होती है और वातावरण में, यह सतह बादल संघनन नाभिक उपलब्ध कराते हैं। जब कोई बादल संघनन नाभिक मौजूद नहीं होता तो भी, जल वाष्प को 0° सेल्सियस (32 °F) से नीचे परमशीतल किया जा सकता है ताकि बूंदों का स्वत: निर्माण हो सके (यह उपपरमाण्विक कणों का पता लगाने के लिए प्रयुक्त बादल कक्ष तकनीक का आधार है)। हिमांक से ऊपर के तापमान में बूंदों के निर्माण के लिए वायु की परमसंतृप्ता 400% के आसपास होनी चाहिए। बादल संघनन नाभिक ही मेघांकुर की अवधारणा का आधार है, जिसके अंतर्गत वर्षा करवाने के लिए वायु में मेघांकुर छोड़े जाते हैं।
तत्व और आवर्त सारणी

'तत्व और आवर्त सारणी' एक पुस्तिका है। यह पुस्तिका स्थापित मान्यताओं का न तो अनुवाद है और नहीं रूपांतरण,यह एक मौलिक कृति है जो भारतीय परिप्रेक्ष्य का प्रतिनिधित्व करती है।
आईएसआई चिह्न

आईएसआई चिह्न (अंग्रेजी:ISI mark) एक भारतीय प्रमाणीकरण चिह्न है। आईएसआई चिह्न का संक्षिप्त नाम भारतीय मानक संस्थान है। आईएसआई चिह्न की स्थापना १९५५ में की गई थी यह भारत सबसे मान्यता प्राप्त प्रमाणीकरण चिह्न है।

उपकरण

आईएसआई चिह्न के विभिन्न उपकरण बेचे जाते हैं जो कुछ इस प्रकार है - स्विच ,बिजली की मोटर ,तार ,केबल ,सीमेंट ,रसोई गैस और ऑटोमोटिव टायर इत्यादि।